**JELGAVAS VALSTSPILSĒTAS PAŠVALDĪBAS 2021.GADA 23.SEPTEMBRA SAISTOŠO NOTEIKUMU NR.21-21**

**“SOCIĀLĀS GARANTIJAS UN** **BRĪVPRĀTĪGĀS INICIATĪVAS PABALSTI BĒRNAM BĀRENIM UN BEZ VECĀKU GĀDĪBAS PALIKUŠAJAM BĒRNAM JELGAVAS VALSTSPILSĒTAS PAŠVALDĪBĀ”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi  (turpmāk - noteikumi) tiek izdoti saskaņā ar likuma "[Par palīdzību dzīvokļa](https://likumi.lv/ta/id/56812-par-palidzibu-dzivokla-jautajumu-risinasana)  jautājuma risināšanā” 25.2 panta piekto daļu, likuma “Par pašvaldībām” [43.panta](https://m.likumi.lv/ta/id/57255-par-pasvaldibam#p43) trešo daļu un Ministru kabineta 2005.gada 15.novembra noteikumu Nr.857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 22.punktu (turpmāk – MK Nr.857).  Noteikumos ir noteikta Latvijas Republikas normatīvajos aktos noteikto sociālo garantiju apmērs un izmaksas kārtība un Jelgavas valstspilsētas pašvaldības brīvprātīgās iniciatīvas pabalstu veidi, apmēri, piešķiršanas un izmaksas kārtība šādām mērķa grupām: pilngadību sasniegušajam bērnam bārenim un bez vecāku gādības palikušajam bērnam no pilngadības sasniegšanas dienas līdz 24  gadu vecuma sasniegšanai pēc ārpusģimenes aprūpes beigšanās (turpmāk – pilngadību sasniegušais bārenis) un bērnam bārenim un bez vecāku gādības palikušajam bērnam no 7 līdz 18  gadu vecuma sasniegšanai, kurš saņem ārpusģimenes aprūpi (turpmāk – bērns bārenis).  Sociālo garantiju 4 veidi ir:  - vienreizējs pabalsts patstāvīgas dzīves uzsākšanai 218,00 *euro,* betpersonai ar invaliditāti kopš bērnības noteiktā pabalsta apmērs ir 327,00 *euro*;  - vienreizējs pabalsts sadzīves priekšmetu un mīkstā inventāra iegādei 820, 05 *euro*;  - pabalsts ikmēneša izdevumiem pilngadību sasniegušajam bārenim, kurš sekmīgi turpina apgūt izglītību - 109,00 *euro* mēnesī, bet personai ar invaliditāti kopš bērnības - 163,00 *euro* mēnesī;  - mājokļa pabalsts tiek aprēķināts, ievērojot Sociālo pakalpojumu un sociālās palīdzības likumā noteiktos mājokļa pabalsta aprēķināšanas noteikumus. Piešķirot mājokļa pabalstu bez vecāku gādības palikušam bērnam, pašvaldība nevērtē šā bērna ienākumus un materiālo stāvokli.  Sociālās garantijas un brīvprātīgās iniciatīvas pabalstus ir tiesīgs pieprasīt bērns bārenis, viņa likumiskais pārstāvis un pilngadību sasniegušais bārenis, par kura ārpusģimenes aprūpi lēmumu pieņēmusi Jelgavas valstspilsētas pašvaldības iestāde “Jelgavas bāriņtiesa”.  Noteikumos tiek paredzēti šādi brīvprātīgās iniciatīvas pabalsti Jelgavas valstspilsētas pašvaldībā:  - pabalsts valstspilsētas sabiedriskā transporta braukšanas maksas segšanai bārenim (100% apmērā), nepārsniedzot 5 braucienus dienā kalendārā gada laikā - bērnam bārenim un bez vecāku gādības palikušajam bērnam no 7 līdz 18 gadu vecuma sasniegšanai, kurš ir ārpusģimenes aprūpē, kā arī pilngadību sasniegušajam bērnam bārenim un bez vecāku gādības palikušajam bērnam līdz 24 gadu vecuma pēc ārpusģimenes aprūpes pabeigšanās, ja viņš mācās kādā no [Izglītības likumā](https://likumi.lv/ta/id/50759-izglitibas-likums) noteiktajām izglītības pakāpēm (pamatizglītība, vidējā izglītība, augstākā izglītība) un/vai profesionālās izglītības iestādē;  - pabalsts apģērba iegādei 100,00 *euro* apmērā katram 6 mēnešu periodam kalendārajā gadā un pabalsts medicīnas pakalpojumu apmaksai 100,00 *euro* apmērā vienu reizi kalendārajā gadā pilngadību sasniegušajam bērnam bārenim un bez vecāku gādības palikušajam bērnam līdz 24 gadu vecuma sasniegšanai pēc ārpusģimenes aprūpes pabeigšanās, ja viņš mācās kādā no [Izglītības likumā](https://likumi.lv/ta/id/50759-izglitibas-likums) noteiktajām izglītības pakāpēm (pamatizglītība, vidējā izglītība, augstākā izglītība) un/vai profesionālās izglītības iestādē.  Pabalstus pārskaita personas kredītiestādes maksājumu vai pasta norēķinu sistēmas kontā vai pārskaita pakalpojuma sniedzējam. |
| 2.Projekta nepieciešamības pamatojums | Saskaņā ar Sociālo pakalpojumu un sociālās palīdzības likuma Pārejas noteikumu 40.punktu līdz jaunu pašvaldību saistošo noteikumu spēkā stāšanās dienai, bet ne ilgāk kā līdz 2021. gada 1. oktobrim piemērojami pašvaldību saistošajos noteikumos noteiktie sociālās palīdzības pabalstu veidi, izņemot garantētā minimālā ienākuma pabalstu un dzīvokļa pabalstu, un to piešķiršanas kritēriji. Tas nozīmē, ka iepriekš izdotie Jelgavas pilsētas pašvaldības 2015.gada 12.novembra saistošie noteikumi Nr.15-19 "Sociālās palīdzības pabalstu un sociālo garantiju piešķiršanas noteikumi", kuros tiek noteikta sociālo garantiju izmaksas kārtība un Jelgavas pilsētas pašvaldības 2015.gada 12.novembra saistošie noteikumi Nr.15-20 "Jelgavas pilsētas pašvaldības pabalstu piešķiršanas noteikumi", kuros tiek noteikti brīvprātīgās iniciatīvas pabalstu veidi, apmērs, piešķiršanas un izmaksas kārtība bērniem bāreņiem un pilngadību sasniegušajiem bērniem bāreņiem zaudēs spēku ar 01.10.2021. Sociālo garantiju pilngadību sasniegušajiem bērniem bāreņiem veidi, apmēri un to piešķiršanas kārtībā ir noteikta ar MK Nr.857 un mājokļa pabalsta aprēķināšanas un piešķiršanas kārtība Ministru kabineta 17.12.2020. noteikumos Nr.809 “Noteikumi par mājsaimniecības materiālās situācijas izvērtēšanu un sociālās palīdzības saņemšanu”. Jelgavas valstspilsētas pašvaldībā sociālo garantiju apmēri ir vienādi ar augstākminētajos normatīvajos aktos noteiktajiem sociālo garantiju apmēriem. Noteikumos ir nepieciešams noteikt ne tikai sociālo garantiju izmaksas kārtību, bet saskaņā ar likuma "[Par palīdzību dzīvokļa](https://likumi.lv/ta/id/56812-par-palidzibu-dzivokla-jautajumu-risinasana)  jautājuma risināšanā” 25.2 panta piekto daļu noteikt mājokļa pabalsta izmaksas kārtību, kā arī saskaņā ar likuma “Par pašvaldībām” [43.panta](https://m.likumi.lv/ta/id/57255-par-pasvaldibam#p43) trešo daļu un MK Nr.857 22.punktu noteikt brīvprātīgās iniciatīvas pabalstu veidus, apmēru, piešķiršanas un izmaksas kārtību bērniem bāreņiem un pilngadību sasniegušajiem bērniem bāreņiem Jelgavas valstspilsētas pašvaldībā. |
| 3.Informācija par plānoto projekta ietekmi uz pašvaldības budžetu | Noteikumu izpildei tiek plānoti naudas līdzekļi Jelgavas valstspilsētas pašvaldības iestādes „Jelgavas sociālo lietu pārvalde” 2021.gada budžetā. Tiek prognozēts, ka laika periodā no 01.10.2021. līdz 31.12.2021. noteikumos noteikto sociālo garantiju un brīvprātīgas iniciatīvas pabalstu nodrošināšanai ir nepieciešami naudas līdzekļi par kopējo summu 30326,35 *euro,* tajā skaitā: vienreizējam pabalstam patstāvīgas dzīves uzsākšanai 1526,00 *euro* (7 personas x 218,00 *euro*), vienreizējam pabalstam sadzīves priekšmetu un mīkstā inventāra iegādei 5740,35 *euro* (7 personas x 820, 05 *euro),* pabalstam ikmēneša izdevumiem pilngadību sasniegušajam bārenim, kurš sekmīgi turpina apgūt izglītību 15366,00 *euro,* tajā skaitā (14388,00 *euro* (44 personas x 109,00 *euro* mēnesī x 3 mēneši) + 978,00 euro (2 personas ar invaliditāti kopš bērnības x 163,00 *euro* mēnesī x 3 mēneši)), mājokļa pabalstam 180,00 *euro* (1 persona x 60,00 *euro* mēnesī vidēji x 3 mēneši), pabalstam valstspilsētas sabiedriskā transporta braukšanas maksas segšanai 714,00 *euro* (17 personas x 14,00 *euro* vidēji x 3 mēneši), pabalstam apģērba iegādei 5400,00 *euro*  (54 personas x 100,00 *euro*), pabalstam medicīnas pakalpojumu apmaksai 1400,00 *euro* (14 personas x 100,00 *euro*). |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Nav. |
| 5.Informācija par plānoto projekta ietekmi uz administratīvajām procedūrām | Nav. |
| 6.Informācija par konsultācijām ar privātpersonām | Noteikumu projekts apspriests Jelgavas pilsētas domes Sociālo lietu konsultatīvajā komisijā. |

Jelgavas valstspilsētas domes priekšsēdētājs A. Rāviņš